google/wiki40b huggingface dataset:
Grunnkretser i Ørsta kommune

Grunnkretser i Ørsta kommune er delområder og grunnkretser som seksjonerer Ørsta kommune, Møre og Romsdal, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Plenarvedtak

Plenarvedtak eller plenumsvedtak er betegnelsen på vedtak av det norske Stortinget i plenum hvor det beskrives hvordan forvaltningsmyndighet skal utøves. Et eksempel på plenarvedtak er det årlige statsbudsjettet.
Mordet på Ebony Simpson

Mordet på Ebony Jane Simpson skjedde i Bargo i New South Wales den 19. august 1992. Ebony var ni år gammel. Andrew Peter Garforth (født 8. august 1963) ble senere funnet skyldig i mordet og ble dømt til livsvarig fengsel uten mulighet for prøveløslatelse.

Bortføring og mord

Den 19. august 1992, gikk Ebony ut fra skolebuss og gikk forbi en parkert Mazda 808 som tilhørte Garforth. Garforth tvang henne inn i bilen, la henne i bagasjerommet og bortførte henne. Han kjørte til Wirrimbirra Sanctuary med Ebony Simpson bundet i bagasjerommet. Garforth voldtok henne gjentatte ganger, bandt henne til ryggsekken hennes og kastet henne inn i en dam i nærheten, hvor hun druknet.
Over 200 frivillige og 100 polititjenestemenn søkte etter Ebony. Morderen deltok også i dette arbeidet. Garforth tilsto til slutt forbrytelsen etter at politiet fikk mistanke og anholdt ham. Garforth viste overhodet ingen anger for hans handlinger under rettssaken. Han erklærte seg skyldig i drapet på Ebony Simpson og ble i 1993 dømt til livsvarig fengsel. Dommeren Peter Newman nektet å gi Garforth noen mulighet for en prøveløslatelse til det beste for samfunnet. Garforth var også mistenkt i den uoppklarte saken angående drapet på tenåringsjenta Felicia Marie Wilson fra Kwinana, Perth som var 19 år gammel da hun forsvant, men denne saken ble ikke oppklart.
Atimiliopsis

Utseende

En ganske liten, brunlig trebukk. Antennene og dekkvingene er kledt med ganske lange, oppstående hår. Antennene er nokså kraftige og omtrent så lange som kroppen. Pronotum er brunsvart, lengre enn bredt, bredest i den fremre delen, med en liten tann litt bak midten av hver sidekant. Dekkvingene er gulbrune, jevnbrede, med rader av grove punkter. Beina er forholdsvis korte.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Arten er utbredt i det sørlige Brasil.
Harghita

Administrativ inndeling

Fylket har fire municipiu, fem byer og 58 comună.
Fredvangbruene

Fredvangbruene er to fritt frambygg-bruer som forbinder fiskeværet Fredvang på Moskenesøya med resten av Flakstad kommune på Flakstadøya i Nordland. Bruene er del av fylkesvei 808.
Både Kubbholmleia bru og Røssøystraumen bru er 240 meter lange og har hovedspenn på 115 meter. Begge bruene har 3 spenn og seilingshøyde på 16 meter. Bruene ble åpnet 3. desember 1988 og erstattet fergestrekningen mellom Finnbyen og Fredvang. Fergeforbindelsen ble satt i drift i 1965.
Influensa

Influensa er en sykdom forårsaket av et virus som tilhører familien orthomyxoviridae. Viruset er et negativt 'sensed' RNA-virus, noe som betyr at viruset må «oversette» sitt genom før nye virusproteiner kan lages. Viruset har en lipidmembran som er avledet fra cellen der viruset ble produsert.
Det finnes tre ulike typer influensavirus, A, B og C, som er plassert i hver sitt genus. I hvert genus er det kun én art, som også heter influensa A, B og C. Imidlertid finnes det mange varianter av hver art, og disse refereres til som én virusstamme.
Influensa C-virus finnes utelukkende hos mennesker, og er assosiert med en mild sykdom som ikke utgjør noe stort helseproblem. Influensa B-virus finnes også hovedsakelig hos mennesker, selv om et og annet utbrudd hos andre arter er kjent. Influensa B kan forårsake kraftig sykdom hos mennesker, og er sammen med influensa A-viruset, de virusene som kommer hver vinter.
Influensa A-virus finnes i motsetning til B og C hos en rekke arter. Influensa A-virus kan videre deles inn i subtyper alt etter hvilke varianter av overflateproteinene Hemagglutinin (H) og Neuraminidase (N) viruset har. Det er idag kjent 16 ulike typer av Hemagglutinin (H1-16) og 9 ulike typer av Neuraminidase (N1-9). Alle disse variantene finnes hos ville fugler, i første rekke vannlevende fugler som ender. Hos mennesker finnes i dag to varianter som kalles H3N2 og H1N1. Varianten H5N1 finnes hovedsakelig hos fugler, men har smittet mennesker i noen hundre tilfeller.
Influensa er i de aller fleste tilfeller ikke en dødelig sykdom. Sykdommen kan imidlertid være veldig alvorlig – og i ekstreme tilfeller dødelig – hos eldre, og hos personer med dårlig immunforsvar (f.eks. hos de som har utviklet aids). Sykdommen kan også være alvorlig for personer med alvorlige hjerte-, kar- eller lungesykdommer.

Influensa i Norge

I Norge kommer oftest influensaen i løpet av vinterhalvåret – desember til mars – men influensaviruset har allerede vært på en lang reise før det kommer så langt. Det er fordi influensautbruddene også skjer i vinterhalvåret på den sørlige halvkule – april til oktober – slik at legene har vaksinen klar når viruset kommer.
Det er usikkert hvor stor andel av befolkningen som får influensa, men i 2016 fikk 130 000 personer påvist sykdommen hos fastlege eller legevakten. Samme år døde 1 700 personer av sykdommen, en dobling fra 2015.

Smitte

Influensa smitter dagen før  symptomene bryter ut, også mellom 5 og 7 dager (noen personer smitter i en lengre periode). Barn blir lettere smittet enn voksne, og smitter i omkring to uker etter infeksjonen. Influensa smitter lett, enten ved direkte kontakt, luftveiene eller håndkontakt (for eksempel hånd-til-munn eller hånd-til-øye).
26. århundre

Det 26. århundre omfatter årene 2501-2600 i den Gregorianske kalender, og kommer til å være en del av det tredje millenniet.
Julija Zarudneva

Karriere

Zarudneva vant sin første internasjonale medalje i 2008, da hun fikk bronse individuelt på 6 km og sølv i lagkonkurransen i U23-klassen under EM i terrengløp 2008. 
I februar året etter ble hun russisk mester på 3000 meter innendørs, og hun deltok under EM i friidrett innendørs i Torino, der hun kom på 7.-plass med tiden 8.58,55. Samme år deltok hun også i sitt første VM, og til tross for sin manglende erfaring løp hun inn på ny personlig rekord på 9.08,39, og tok sølvet på 3000 meter hinder, bak spanske Marta Domínguez. 
I 2010 fikk hun sin første internasjonale gullmedalje som senior. Under EM i friidrett 2010 i Barcelona vant hun 3000 meter hinder, foran Marta Domínguez og sin lagvenninne Ljubov Kharlamova. 
Vant opprinnelig gull på 3000 m hinder i Sommer-OL 2012, men gullmedaljen ble fratatt henne da hun ble tatt for doping i forbindelse med retesting av prøver fra OL.
Datian

Datian (kinesisk: 大田县; pinyin: Dàtián Xiàn) er et fylke i provinsen Fujian i Folkerepublikken Kina. Det ligger i byprefekturet Sanming.
Befolkningen var på 362 566 innbyggere i 1999.
Trelerke

Utbredelse

Arten er rødlistet i Norsk rødliste for arter 2015, til Nær truet (NT). Kategorien skulle egentlig vært Sårbar (VU) hvis man bare så på Norge, men så ble den satt ned et trinn til NT fordi det går bra med arten i nabolandene - og man anser at arten vil kunne innvandre derfra hvis den blir borte hos oss.
VimpelCom

Vimpelcom-saken

I 2012 avslørte mediene «at Vimpelcom hadde betalt rundt 200 millioner kroner til det usbekiske selskapet Takilant, (...). Vimpelcom og svenske TeliaSonera har siden 2012 vært under etterforskning i en rekke land for sine forretninger med Takilant. (...) [I 2015] ble det kjent at Vimpelcom har satt av et milliardbeløp til korrupsjonsbot, og på (...) [5. november 2015] ble sjefen i Vimpelcom frem til i høst (...) pågrepet av Økokrim. (...) Telenor-konsernet har siden midten av 2000-tallet hatt tre representanter i Vimpelcom-styret. (...) Det er ikke grunn til å tro at det er Telenors representanter som har vært drivende krefter bak de suspekte transaksjonene», ifølge lederartikkelen i Dagens Næringsliv, 7. november 2015.
«Høsten 2014 ble det kjent at VimpelCom er under internasjonal etterforskning for overføringer på 700 millioner kroner til et gibraltisk postkasseselskap som eies av venninnen til den usbekiske presidentdatteren Gulnara Karimova», skrev NRK. «[I] november 2014 sa (...) Eva Joly at Økokrim burde opprette ei eiga sak mot Telenor-toppane som har hatt sentrale posisjonar i Vimpelcom», ifølge lederartikkelen i Klassekampen, 9. november 2015. I mai 2015 konkluderte Kontroll- og konstitusjonskomiteen på Stortinget «med at det fortsatt var et åpent spørsmål om det hadde foregått korrupsjon». I oktober 2015 ble en tidligere toppsjef i Vimpelcom arrestert, og en norsk tingrett vedtok at arrestasjonen skulle avsluttes. «Baksaas og Aaser (...) ved sine utelatelser å ha ført Stortingets kontrollkomité bak lyset. Noe de begge har erkjent», skreiv Harald Stanghelle. Den anonyme varsleren «VIP Whistleblower» en tok kontakt med næringsministeren i januar 2015, etter allerede å ha varslet Telenor.
Den 18. februar 2016 inngikk VimpelCom forlik med amerikanske og nederlandske myndighter og aksepterte å betale 795 millioner dollar, tilsvarende 6,8 milliarder norske kroner, etter at selskapet innrømmet korrupsjon i perioden 2006–2012.

Beeline Ukraina

Beeline Ukraina, før februar 2007 kjent som Ukrainian RadioSystems (URS), er VimpelComs mobiloperatør i Ukraina, 100 % eid av VimpelCom siden november 2005. Selskapet ble grunnlagt i 1995, og har vært eid av bl.a Motorola og Daewoo. Selskapet hadde i februar 2007 om lag 2,2 millioner kunder. VimpelComs oppkjøp av selskapet for 230 millioner US$ skapte en kontrovers med Telenor.

Beeline Armenia

VimpelCom kjøpte 16. november 2006 90 % av CJSC "ArmenTel" 341,9 millioner euro, og overtok gjeld på 40 millioner Euro. Resten av selskapet (10 %) eies av staten Armenia. I 2008 tok det nye selskapet navnet Beeline Armenia.
Gjallarbrú

Gjallarbrú er i norrøn mytologi broen som leder til dødsriket. Broen, som går over elva Gjöll, er belagt med gull og voktes av Modgunn.
Gjallarbroen nevnes i myten om Balders død. Balders bror Hermod reiser til dødsriket på Odins hest, Sleipner, for å hente Balder tilbake fra de døde. Han må passere Gjallarbroen, men blir der stoppet av Modgunn. For å komme over broen må han oppgi hvem han er og hva han skal, før han får lov å passere.
Marco Amelia

Klubb

Amelia er et produkt av AS Romas ungdomsavdeling. Han ble utlånt til Livorno i 2001, hvor han har vært siden, bortsett fra deler av sesongen 2003-04, da han var innom Lecce og Parma. Han scoret et dramatisk mål for Livorno i en gruppespillkamp i UEFA-cupen 2006-07 mot Partizan Beograd 2. november 2006, og utlignet til 1-1. Det var første gang en italiensk målvakt scoret mål i en europeisk turnering.
Etter at Livorno rykket ned fra Serie A, ba Amelia om overgang til en annen klubb. 5. juni 2008 ble det klart at Palermo hadde sikret seg Amelias tjenester på permanent basis.

Landslaget

Amelia var førstekeeper for Italias U21-landslag under EM for U21-landslag i 2004, og slapp inn bare fire mål på Italias vei mot mestertittelen. Han var også med på laget som tok bronsemedaljene under OL samme år.
Han debuterte for Italias A-landslag i en vennskapskamp mot Elfenbenskysten 16. november 2005, da han kom inn som innbytter for Christian Abbiati 20 minutter før slutt. Dette var hans eneste opptreden for Italia da treneren Marcello Lippi valgte ham som tredjemålvakt etter Gianluigi Buffon og Angelo Peruzzi til VM 2006. Etter at Peruzzi la opp, har han rykket opp til å være landslagets andrekeeper, og han var i startoppstillingen for første gang i en vennskapskamp mot Kroatia 16. august 2006.
Per 19. juni 2007 har Amelia spilt 6 kamper for Azzurri.
Banbar

Banbar (kinesisk: 边坝县; pinyin: Biānbà Xiàn; tibetansk: དཔལ་འབར་རྫོང་ ; Wylie: dpal 'bar rdzong) er et fylke i prefekturet Qamdo i den autonome region Tibet i Folkerepublikken Kina.
Befolkningen var på 29 337 innbyggere i 1999.
Berlins undergrunnsbanemuseum

Berlins undergrunnsbanemuseum (Berliner U-Bahn-Museum) åpnet 13. september 1997. Det var det tredje undergrunnsbanemuseet som åpnet i Europa, etter musene i Moskva og Budapest.
Museet ligger ved siden av Olympia-Stadion undergrunnsstasjon. Museet holder årlig fire til seks turer med vogntyper som ikke lenger er i bruk.
I 1983 forelå det planer om å rive signalbyggningen som museet nå er huset i. Disse planene møtte motstand fra BVG-ansatte og gjennom foreningen Arbeitsgemeinschaft Berliner U-Bahn ble det samlet inn objekter til utstillingen.
Museet har opplevd en sakte men sikker vekst opp igjennom årene. Det har kun hatt åpent en dag i uken med unntak av spesielle anledninger slik som Grenanderhelgen i september 2007 da museet fylte 10 år.
Anella Olímpica

Anella Olímpica (katalansk for «Olympisk ring»; uttale: [əˈneʎə uˈɫimpikə]) er en olympiapark på høyden Montjuïc i Barcelona. Den var sentrum for De olympiske sommerlekene 1992.
Parken omfatter olympiastadionet Estadi Olímpic Lluís Companys, idrettshallen Palau Sant Jordi, et telekommunikasjonstårn utforma av Santiago Calatrava, Catalonias nasjonale institutt for fysisk utdanning, svømmebassenga Piscines Bernat Picornell og Joan Antoni Samaranch olympia- og idrettsmuseum.
Sankt Georg

Kultus

Georgkultens geografiske utgangspunkt var Diospolis i Palestina, hvor det ble bygd en kirke over graven hans på midten av 300-tallet. Kirken ble ødelagt av hærføreren Saladin i 1191.
Sankt Georg ble regnet som en av de fjorten nødhjelpere.
Han ble særlig kjent i vesten gjennom helgenbiografisamlingen Legenda Aurea fra ca 1260, men var kjent også tidligere. Sankt Georg er flittig anvendt som symbol i Russland, egentlig Moskvas skytshelgen, og gjenfinnes blant annet i det russiske riksvåpenet. Han er også skytshelgen for England, Portugal, Catalonia, Litauen, Serbia, Bulgaria, Montenegro, Georgia, Etiopia, Freiburg im Breisgau, Genova, Lod, speiderbevegelsen, og kavalerister.
Skulpturen «Sankt Georg og dragen» fra 1489 i Storkyrkan, Stockholm var Nord-Europas første store rytterstatue.
Han var skytshelgen for spedalske, og mange spedalskesykehus har fått hans navn, slik også St. Jørgens Hospital i Bergen.
Erlandssølje

Erlandssølje er en sølje der bunnen er sammensatt av filigranelementer med S-form. Bunnen er dekket av kruser og knopper i filigran, og erlandssøljer kan også ha hengende ringer eller løv.
Navnet erlandssølje henspiller på at slike søljer opprinnelig var laget av sølvsmeden Søren Erland som var innflyttet til Tinn i Telemark i 1740-årene og døde i 1796. Etter han har også navnet Sørenssølje vært brukt om disse søljene. Typen har først og fremst vært brukt i Tinn, Hovin og Gransherad, men det er også bevart erlandssøljer fra andre bygdelag.
Nueva Planta-dekretene

Nueva Planta-dekretene (spansk: Decretos de Nueva Planta, katalansk: Decrets de Nova Planta) var flere dekreter som ble undertegnet mellom 1707 og  1716 av Filip V. Han var den første Bourbon-kongen av Spania og regjerte i tiden under og rett etter avslutningen av den spanske arvefølgekrigen. Han adgang til den spanske tronen ble sikret gjennom freden i Utrecht. 
Filip V ble provosert av det han oppfattet som oppvigleri av katalanerne, og ønsket å brukte sitt fødeland Frankrike som modell for en sentralisert stat. Han undertrykte derfor institusjoner, privilegier og den gamle furalretten (spansk: fueros, katalansk: furs) på nesten alle de områdene som hadde vært en del av Aragóns krone (Aragón, Catalonia, Valencia og Mallorca). Dekretene bestemte at alle territorier som tidligere hadde vært en del av Aragóns krone, bortsett fra Val d'Aran, skulle bli styrt i henhold til den kastiljanske retten. Alle disse områdene ble sammen med kongedømmet Castilla gjort til en del av et nytt, ensrettet styrt sentralisert Spania.
De andre historiske områdene—Navarra og Baskerland—hadde opprinnelig støttet Filip V, som de så som en etterkommer av Henrik III av Navarra. Etter Filips mislykkede militære aksjon for å slå ned det baskiske opprøret, ga han opp å prøve å undertrykke det baskiske selvstyret.
Dekretene ble utstedt i 1707 i Valencia og Aragón, i 1715 i Mallorca og de andre øyene i Balearene, bortsett fra Menorca som var en britisk koloni på denne tiden, og til slutt i Catalonia 16. januar 1716.
Dekretene skapte skapte en spansk nasjonalitet og statsborgerskap, da det ikke lenger juridisk kunne skilles mellom kastiljansk eller aragonsk lenger, med hensyn til lov og rett. Dekretene opphevet også de tidligere grensene og tollbehandlingen mellom de tidligere statsrettslige enhetene, bortsett de baskiske områdene, og alle spaniere fikk lov til å handle med koloniene i Amerika, noe som tidligere bare var lov for kastiljanerne.
Da Filip av Bourbon vant den spanske arvefølgekrigen, påla han integreringen til et enhetlig Spania med Aragóns krone som hadde støttet Karl VI av Det tysk-romerske rike. Disse dekretene ble de første vellykkede tiltakene for å samle Spania som en sentralisert stat, og framstår som et nasjonsbyggende tiltak. Denne sentraliserte staten framsto også som en del av en modernisering, på linje med øvrige europeiske stater hvor monarkene økte sin makt på bekostning av den lokale adelen, men var også en straffereaksjon mot de områdene som hadde støttet Filips motstandere i arvefølgekrigen. Alle ledende embetsmenn ble nå utpekt ved hoffet i Madrid, kongens residensby, og de fleste forvaltningsmessige institusjonene regionalt ble lagt ned og funksjonene flyttet til Madrid. Alle rettsforhandlinger skulle gjennomføres på kastiljansk, som ble landets eneste offisielle språk. Det erstattet latin, katalansk og andre spanske språk.
Biotin

Egenskaper

medvirker til cellenes karboksyleringsprosesser og katalyserer syntesen av fettsyrer og hemoglobin. Det er også viktig for nedbrytning av glykogen og aktiverer bakteriekjempende enzymer
Vitaminet hjelper også til med evnen til å gro hår- og neglvekst.

Kilder

Biotin produseres av bakterier i tarmen, så en sunn og frisk bakterieflora i tarmen antas å dekke behovet. Men hvis bakteriefloraen ikke fungerer som den skal f.eks etter antibiotikakurer eller tarmsykdom så kan mangler oppstå.
Andre kilder er:

Eggeplomme

Lever

Melk

Hvetekim

Fullkornsprodukter

Gjær
Chrysaspis

Utseende

Store (30-50 millimeter), avlange, metallisk fargede praktbiller.
Slekten er blant de største praktbillene i Afrika.

Levevis

Som hos de fleste andre praktbiller utvikler larvene seg i død ved.

Utbredelse

Slekten er utbredt i Afrika.
Zographetus

Utseende

Middelsstore, brune smygere med hvite flekker. Bakvingen er lys ved roten på undersiden.

Utbredelse

Slekten er utbredt i Sørøst-Asia.
Zhen'an (Dandong)

Zhen'an (kinesisk: 振安区; pinyin: Zhèn'ān Qū) er et bydistrikt i byprefekturet Dandong i provinsen Liaoning.
Det har et areal på 669 km² og teller ca. 190 000 innbyggere (2004).
Batman: The Killing Joke

Batman: The Killing Joke er et tegneseriealbum skrevet av Alan Moore og tegnet av Brian Bolland utgitt av DC Comics i 1988. En norsk utgave med tittelen Batman: Det glade vanvidd ble utgitt av Semic i 1989. Historien fokuserer på forholdet mellom superhelten Batman og hans erkefiende Jokeren med vekt på skjebnefellesskapet og de psykologiske likhetene mellom dem. Fortellingen er dels en gjenfortelling og utdypning av Jokerens opprinnelseshistorie og dels et kidnappingsdrama, der Batman tar på seg å redde politimester Gordons datter.
Fortellerteknisk er The Killing Joke å regne som en videreføring av Watchmen, som Moore fullførte året før. Historien har en stram struktur og kjennetegnes særlig av de visuelt eller verbalt sammenføyede sceneovergangene, den symmetriske oppbygningen, de visuelle gjennomgangsmotivene og den bevisste farveleggingen (av John Higgins). Albumet ble en kritisk og kommersiell suksess, og både Moore og Bolland ble belønnet med flere priser (både Harvey- og Eisnerprisen). Den norske utgaven fikk Sproingprisen for 1989.
Punggye

Punggye (hangul: 풍계리, Punggye-ri) er en «ri» (landsby) i fylket Onsong i provinsen Nord-Hamgyong i Nord-Korea.
På stedet ligger det et testanlegg for atomvåpen. I 20. februar 2011 ble det i sørkoreanske medier rapportert om anleggsvirksomhet på stedet i form av byggung av flere tunneler, trolig i forbindelse med en planlagt atomvåpentest på anlegget. Om en slik test blir det den tredje atomvåpentesten som Nord-Korea gjennomfører.
Mehmet V

Fødsel, oppvekst, tidlig liv

Han ble født i Topkapı-palasset i Istanbul (Konstantinopel). Som så mange andre av de potensielle tronarvinger var han henvist til et liv i palassets haremer, i hans tilfelle i 30 år. I ni av de årene var han isolert i ensomhet. I denne tiden studerte han poesi i gammel persisk stil og ble en høyt skattet dikter. På sin niårsdag ble han høytidelig omskåret i palassets eget omskjærelsesrom  (Sünnet Odasi).
Han ble sultan etter at hans forgjenger Abd-ul-Hamid II hadde forsøkt å reversere ungtyrkernes revolusjon. Unktyrkerne avsatte ham, og innsatte Mehmet V.

Sultan

Hans regjering tok til den 27. april 1909, men han var i det store og hele en gallionsfigur uten politisk innflytelse, på grunn av ungtyrkernes revolusjon i 1908 (som gjeninnførte den osmanske konstitusjon og parlamentet) og særlig det det osmanske statskupp i 1913, som etablerte de tre pasjaers diktatoriske triumvirat til makt.
Mehmed Vs mest betydelige politiske handling var å formelt utrope til jihad mot ententemaktene (de allierte under første verdenskrig) den 11. november 1914, etter den osmanske regjerings beslutning om å få inn i krigen på sentralmaktenes side. Han var personlig, ble det imidlertid antatt, egentlig kritisk til Enver Pasjas pro-tyske politikk.
Dette var den siste genuine proklamasjon av jihad av en kalif, ettersom kalifatet bestod til 1924. Proklamasjonen hadde ingen merkbar innflytelse på krigen, til tross for at mange muslimer bodde i osmanske territorier. Araberne gikk etter en tid tvert i mot inn i et samarbeid med britiske styrker under araberoppstanden i 1916.
Mehmed V var vert for keiser Wilhelm II, hans allierte under krigen, i Konstantinopel den 15. oktober 1917.
Han døde fire måneder før krigsslutt. Dermed slapp han både å oppleve krigsnederlaget og Det osmanske rikes undergang.
Størstedelen av sin tid som sultan tilbragte Mehmed V. i Dolmabahçe-palasset og i Yıldız-palasset i Konstantinopel. Hans grav befinner seg i den historiske bydelen Eyüp.
Han etterlot seg to sønner: Prins Mehmed Ziyaeddin (1873–1938) og prins Ömer Hilmi (1886–1935). Hans eneste datter, prinsesse Refia (født 1888), døde allerede som spedbarn. En annen sønn, prins Mehmed Necmeddin (1878–1913), døde før ham.
Scelionidae

Utseende

Kroppen varierer mellom de ulike artene fra kraftig og bred, til mer slank. Fargene er vanligvis mørke eller svarte. Men noen arter er gule eller brunlige. Kjønnene er ganske like og mellom 0,5 og 10 millimeter, vanligvis under 3 millimeter.
Mange av artene mangler vinger, de som har vinger har et redusert årenett. Antennenes første ledd (nær hodet) er ekstra langt og knebøyd, eller knekte, slik som hos maur. Siste antenneledd (ytterst) er større enn de andre og noe utvidet.  Antennene har omtrent sju ledd.
Larvene er korte og tykke, med en butt ende bak. Hodet er ofte litt skjult, inntrukket i brystet.

Levevis

Scelionidae finnes på en rekke lokaliteter.
Hunnen legger egg i eller på verten. Larven er radikalt forskjellige fra de voksne, både i levevis og i kroppsbygning. De lever som parasitter, særlig på egg av andre leddyr. De parasitterer ofte gresshopper, teger, sommerfugler, biller og knelere.
Scelionidae tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadie,  en hvileperiode, der vepsens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) vepsen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.

Utbredelse

Scelionidae finnes i hele verden, unntatt i Arktis og Antarktis. I Europa finnes 587 arter, hvorav tre er registrert fra Norge